Tanska ja sopimus Euroopan unionista



Virallinen lehti nro C 348 , 31/12/1992 s. 0001 - 0001



Tanska ja sopimus Euroopan unionista Eurooppa-neuvosto palautti mieliin Maastrichtissa allekirjoitetun sopimuksen voimaantulon edellyttävän että kaikki kaksitoista jäsenvaltiota ratifioivat sen valtionsääntönsä asettamien vaatimusten mukaisesti ja vakuutti jälleen että on tärkeää saattaa menettely mahdollisimman nopeasti päätökseen sopimuksen R artiklan määräysten mukaisesti aloittamatta uudelleen keskustelua nykyisestä tekstistä Eurooppa-neuvosto pani merkille että Tanska esitti 30 päivänä lokakuuta jäsenvaltioille asiakirjan nimeltä "Tanska Euroopassa" jossa seuraavia asioita pidetään erityisen merkittävinä - puolustuspoliittinen ulottuvuus - talous- ja rahaliiton kolmas vaihe - unionin kansalaisuus - yhteistyö oikeus- ja sisäasioissa - yhteisön päätöksentekomenettelyn avoimuus - toissijaisuusperiaatteen soveltaminen käytännössä - jäsenvaltioiden yhteistyön edistäminen työttömyyden torjumiseksi. Ottaakseen huomioon nämä tanskalaisten huolenaiheet Eurooppa-neuvosto hyväksyi seuraavat järjestelyt jotka ovat täysin sopusoinnussa sopimuksen kanssa ja joita sovelletaan yksinomaan Tanskaan mutta ei muihin nykyisiin tai tuleviin jäsenvaltioihin: a) päätös eräistä Euroopan unionista tehdyn sopimuksen yhteydessä Tanskan esille tuomista ongelmista (liite 1). Tämä päätös tulee voimaan päivänä jona Euroopan unionista tehty sopimus tulee voimaan. b) liitteessä 2 olevat julistukset. Eurooppa-neuvosto pani merkille myös liitteessä 3 olevat yksipuoliset julistukset jotka liitetään Euroopan unionista tehtyä sopimusta koskevaan Tanskan ratifioimiskirjaan. LIITE 1 EUROOPPA-NEUVOSTOSSA KOKOONTUNEIDEN VALTION- TAI HALLITUSTEN PÄÄMIESTEN PÄÄTÖS ERÄISTÄ EUROOPAN UNIONISTA TEHDYN SOPIMUKSEN YHTEYDESSÄ TANSKAN ESILLE TUOMISTA ONGELMISTA Eurooppa-neuvostossa kokoontuneet valtion- tai hallitusten päämiehet joiden hallitukset ovat allekirjoittaneet sopimuksen Euroopan unionista joka koostuu itsenäisistä ja suvereeneista valtioista jotka voimassa olevien perussopimusten nojalla ovat vapaasti päättäneet yhteisesti käyttää tiettyjä toimivaltuuksiaan - haluavat ratkaista Euroopan unionista tehdyn sopimuksen mukaisesti Tanskaa koskevat tämänhetkiset ongelmat jotka Tanska on tuonut esiin 30 päivänä lokakuuta 1992 laatimassaan muistiossa "Tanska Euroopassa" - ottavat huomioon Edinburghissa pidetyn Eurooppa-neuvoston päätelmät toissijaisuudesta ja avoimuudesta - panevat merkille Edinburghissa pidetyn Eurooppa-neuvoston Tanskaa koskevat julistukset - ovat tutustuneet Tanskan samassa yhteydessä antamiin yksipuolisiin julistuksiin jotka liitetään Tanskan ratifioimiskirjaan - panevat merkille että Tanska ei aio käyttää jäljempänä olevia määräyksiä estääkseen sellaista jäsenvaltioiden välistä sopimuksen mukaista sekä unionin puitteissa ja sen tavoitteiden mukaisesti tapahtuvaa kiinteämpää yhteistyötä ja tehokkaampaa toimintaa ovat tehneet seuraavan päätöksen: A JAKSO Kansalaisuus Euroopan yhteisön perustamissopimuksen 2 osan määräyksillä unionin kansalaisuudesta annetaan jäsenvaltioiden kansalaisille tässä osassa määrättyjä lisäoikeuksia ja -suojelua. Määräykset eivät millään tavoin korvaa kansallista kansalaisuutta. Kysymys siitä onko henkilöllä jäsenvaltion kansalaisuus ratkaistaan ainoastaan asianomaisen jäsenvaltion kansallisen lainsäädännön mukaisesti. B JAKSO Talous- ja rahaliitto 1. Euroopan yhteisön perustamissopimukseen liitetyssä pöytäkirjassa eräistä Tanskaa koskevista määräyksistä myönnetään Tanskalle oikeus antaa Euroopan yhteisöjen neuvostolle tiedoksi kantansa talous- ja rahaliiton kolmanteen vaiheeseen osallistumiseen. Tanska on ilmoittanut että se ei osallistu kolmanteen vaiheeseen. Tämä ilmoitus tulee voimaan tämän päätöksen tullessa voimaan. 2. Tämän vuoksi Tanska ei osallistu yhtenäisvaluuttaan sitä eivät sido talouspolitiikkaa koskevat säännöt joita sovelletaan ainoastaan talous- ja rahaliiton kolmanteen vaiheeseen osallistuviin jäsenvaltiohin ja se säilyttää nykyiset toimivaltuutensa rahapolitiikan alalla kansallisten lakiensa ja kansallisen sääntelynsä mukaisesti mukaan lukien Tanskan pankin toimivaltuudet rahapolitiikan alalla. 3. Tanska osallistuu täysimääräisesti talous- ja rahaliiton toiseen vaiheeseen ja osallistuu edelleen valuuttakurssiyhteistyöhön Euroopan valuuttajärjestelmässä (EVJ). C JAKSO Puolustuspolitiikka Valtion- ja hallitusten päämiehet panevat merkille että Tanska on Länsi-Euroopan Unionin (WEU) kutsusta saanut järjestössä tarkkailijan aseman. He panevat merkille myös sen että mikään Euroopan unionista tehdyn sopimuksen määräys ei velvoita Tanskaa tulemaan WEU:n jäseneksi. Tämän vuoksi Tanska ei osallistu sellaisten unionin päätösten tai sellaisen unionin toiminnan valmisteluun tai täytäntöönpanoon joilla on puolustusta koskevia vaikutuksia mutta Tanska ei myöskään estä kiinteämmän jäsenvaltioiden välisen yhteistyön kehittämistä tällä alalla. D JAKSO Oikeus- ja sisäasiat Tanska osallistuu täysimääräisesti oikeus- ja sisäasioiden alan yhteistyöhön Euroopan unionista tehty sopimuksen VI osaston määräysten perusteella. E JAKSO Loppumääräykset 1. Tämä päätös tulee voimaan päivänä jona Euroopan unionista tehdyn sopimus tulee voimaan; sen voimassaolosta määrätään kyseisen sopimuksen Q artiklassa ja N artiklan 2 kohdassa. 2. Tanska voi milloin tahansa valtiossääntönsä asettamien vaatimusten mukaisesti ilmoittaa muille jäsenvaltiolle ettei se enää halua käyttää hyväkseen tätä sopimusta tai sen osaa. Siinä tapauksessa Tanska soveltaa täysimääräisesti kaikkia silloin voimassa olevia Euroopan unionissa toteutettuja asiaa koskevia toimenpiteitä. LIITE 2 EUROOPPA-NEUVOSTON JULISTUKSET JULISTUS SOSIAALIPOLITIIKASTA KULUTTAJISTA YMPÄRISTÖSTÄ JA HYVINVOINNIN JAKAMISESTA 1. Sopimus Euroopan unionista ei estä jäsenvaltiota pitämästä voimassa tai toteuttamasta tiukempia suojatoimenpiteitä jos ne ovat sopusoinnussa Euroopan yhteisön perustamissopimuksen kanssa: - työolojen ja sosiaalipolitiikan alalla (Euroopan yhteisön perustamissopimuksen 118 a artiklan 3 kohta ja sosiaalipolitiikasta Euroopan yhteisön jäsenvaltioiden Yhdistynyttä kuningaskuntaa lukuun ottamatta välillä tehdyn sopimuksen 2 artiklan 2 kohta) - korkeatasoisen kuluttajansuojan toteuttamiseksi (Euroopan yhteisön perustamissopimuksen 129 a artiklan 3 kohta) - ympäristönsuojelua koskevien tavoitteiden toteuttamiseksi (Euroopan yhteisön perustamissopimuksen 130 t artikla). 2. Euroopan unionista tehdyllä sopimuksella käyttöön otetuilla määräyksillä talous- ja rahaliittoa koskevat määräykset mukaan lukien luodaan kaikille jäsenvaltioille mahdollisuus harjoittaa omaa hyvinvoinnin jakamista koskevaa politiikkaa ja säilyttää sosiaalietuudet tai parantaa niitä. JULISTUS PUOLUSTUKSESTA Eurooppa-neuvosto panee merkille että Tanska luopuu oikeudestaan toimia unionin puheenjohtajana silloin kun on kyse sellaisten unionin päätösten tai sellaisen unionin toiminnan valmistelusta ja täytäntöönpanosta joilla on puolustuksellisia seurauksia. Puheenjohtajan ollessa estynyt sovelletaan tavanomaisia sääntöjä puheenjohtajan korvaamisesta. Näitä sääntöjä sovelletaan myös kun on kyse unionin edustuksesta kansainvälisissä järjestöissä kansainvälisissä konferensseissa sekä kolmansissa maissa. LIITE 3 TANSKAN YKSIPUOLISET JULISTUKSET JOTKA LIITETÄÄN EUROOPAN UNIONISTA TEHTYÄ SOPIMUSTA KOSKEVAAN TANSKAN RATIFIOIMISKIRJAAN JA JOTKA MUUT YKSITOISTA JÄSENVALTIOTA OTTAVAT HUOMIOON JULISTUS UNIONIN KANSALAISUUDESTA 1. Unionin kansalaisuus on poliittinen ja oikeudellinen käsite joka eroaa täysin Tanskan kuningaskunnan valtiosäännön ja Tanskan oikeusjärjestelmän kansalaisuuden käsitteestä. Euroopan unionista tehdyn sopimuksen määräyksissä ei määrätä eikä edellytetä että olisi luotava kansallisvaltion kansalaisuuden mukainen unionin kansalaisuus. Kysymys Tanskan osallistumisesta tällaiseen kehitykseen ei näin ollen ole aiheellinen. 2. Unionin kansalaisuus ei sinänsä anna toisen jäsenvaltion kansalaiselle oikeutta saada Tanskan kansalaisuus eikä mitään muuta oikeutta velvoitetta etuoikeutta tai etua joka Tanskan valtiosäännön ja lakien sekä asetusten ja hallinnollisten määräysten nojalla johtuu Tanskan kansalaisuudesta. Tanska noudattaa täysimääräisesti kaikkia erityisiä oikeuksia joista on nimenomaisesti määrätty sopimuksessa ja joita sovelletaan jäsenvaltioiden kansalaisiin. 3. Euroopan yhteisön muiden jäsenvaltioiden kansalaisilla on Tanskassa kunnallinen äänioikeus ja vaalikelpoisuus joista määrätään Euroopan yhteisön perustamissopimuksen 8 b artiklassa. Tanska aikoo hyvissä ajoin ennen vuoden 1994 vaaleja säätää lain jolla annetaan yhteisön muiden jäsenvaltioiden kansalaisille äänioikeus ja vaalikelpoisuus Euroopan parlamentin vaaleissa. Tanska ei aio hyväksyä sitä että tämän artiklan 1 ja 2 kohdassa määrätyt yksityiskohtaiset säännöt voisivat johtaa määräyksiin jotka rajoittaisivat Tanskassa tällä alalla jo myönnettyjä oikeuksia. 4. Euroopan yhteisön perustamissopimuksen 8 e artiklassa edellytetään Euroopan yhteisöjen neuvoston jäsenten toisin sanoen kaikkien jäsenvaltioiden yksimielisyyttä sellaisten säännösten antamiseksi joilla pyritään vahvistamaan tai täydentämään perustamissopimuksen toisessa osassa määrättyjä oikeuksia sanotun kuitenkaan rajoittamatta perustamissopimuksen muiden määräysten soveltamista. Lisäksi kaikki neuvoston yksimieliset päätökset on ennen voimaantuloa hyväksyttävä kaikissa jäsenvaltioissa niiden valtionsäännön asettamien vaatimusten mukaisesti. Tanskassa tällainen hyväksyminen edellyttää silloin kun on kyse Tanskan valtiosäännössä määritellyn suvereniteetin siirtämisestä joko Tanskan kansankäräjien jäsenten viiden kuudesosan enemmistöä tai sekä Tanskan kansankäräjien jäsenten enemmistöä että kansanäänestyksessä annettujen äänten enemmistöä. JULISTUS YHTEISTYÖSTÄ OIKEUS- JA SISÄASIOISSA Euroopan unionista tehdyn sopimuksen K.9 artiklassa edellytetään Euroopan unionin neuvoston kaikkien jäsenten toisin sanoen kaikkien jäsenvaltioiden yksimielisyyttä kaikkien sellaisten päätösten tekemiseksi joilla sovelletaan Euroopan yhteisön perustamissopimuksen 100 c artiklaa toimintaan K.1 artiklan 1-6 kohdassa tarkoitetuilla aloilla. Lisäksi kaikki neuvoston yksimieliset päätökset on ennen niiden voimaantuloa hyväksyttävä kaikissa jäsenvaltioissa niiden perustuslaillisten määräysten mukaisesti. Silloin kun on kyse Tanskan valtiosäännössä määritellyn suvereniteetin siirtämisestä tällainen hyväksyminen edellyttää joko Tanskan kansankäräjien jäsenten viiden kuudesosan enemmistöä tai sekä Tanskan kansankäräjien jäsenten enemmistöä että kansanäänestyksessä annettujen äänten enemmistöä. LOPPUJULISTUS Edellä oleva päätös ja edellä olevat julistukset ovat vastaus Maastrichtin sopimuksen ratifioinnista 2 päivänä kesäkuuta 1992 Tanskassa pidetyn kansanäänestyksen tulokseen. Tanskan osalta tämän sopimuksen tavoitteita päätöksen A-D jaksossa tarkoitetuilla aloilla on tarkasteltava näiden asiakirjojen pohjalta jotka ovat sopusoinnussa sopimuksen kanssa eivätkä aseta sen tavoitteita kyseenalaisiksi.